सेल्फी
सेल्फी 2023 की भारतीय हिंदी -भाषा की एक्शन फिल्म है जिसका निर्देशन राज मेहता ने किया है और इसे धर्मा प्रोडक्शंस, मैजिक फ्रेम्स, पृथ्वीराज प्रोडक्शंस, केप ऑफ गुड फिल्म्स द्वारा बनाया गया है, जिसमें स्टार स्टूडियोज वितरक के रूप में है। फिल्म में अक्षय कुमार और इमरान हाशमी मुख्य भूमिकाओं में हैं जबकि डायना पेंटी और नुसरत भरुचा ने सहायक भूमिकाएँ निभाई हैं। यह फिल्म सन् 2019 की मलयालम फिल्म, ड्राइविंग लाइसेंस की रीमेक है। यह फिल्म एक आरटीओ इंस्पेक्टर और एक फिल्म अभिनेता के बीच प्रतिद्वंद्विता के इर्द-गिर्द घूमती है।